ועדת הכספים, כנסת 18, פרוטוקול מספר 377, 2010-05-04 13:00

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2010.

משה גפני: אנחנו נתחיל בהעברות של משרד הביטחון, של מתאם הפעולות בשטחים שנמצא כאן.

טמיר כהן: יש שלוש פניות והודעה אחת.

משה גפני: אדוני מתאם הפעולות בשטחים, אני מודה לך על שהגעת לוועדה.

משה גפני: בעבר משרד הביטחון היה כמעט לא שנוי כאן במחלוקת.

משה גפני: דיברתי גם עם שר הביטחון וגם עם יועציו.

משה גפני: בתקופה האחרונה יש כאן עמדות שהן נגד משרד הביטחון והן נבעו מכמה וכמה דברים כאשר הדבר הראשון הוא המהפכה הירוקה של חיבור בסיסי צה"ל למערכת הביוב, כאשר התברר כאן במהלך הדיונים שבעצם פוגעים במקורות המים של מדינת ישראל והצבא עומד מהצד, לא נוגע בזה וכל הזמן אומר שמשרד האוצר יוסיף כסף ומשרד האוצר אומר שלמשרד הביטחון יש כסף.

משה גפני: חבית ללא תחתית.

משה גפני: אני לא רוצה לסכסך אבל מה שאומר משרד האוצר על משרד הביטחון ומה שאומר משרד הביטחון על משרד האוצר, היה יכול למלא ספר עב כרס, אבל זה לא רלוונטי.

משה גפני: בסופו של דבר צריך לנהל מדינה ואני בעד זה שצריך להעביר את ההעברות של משרד הביטחון וצריך למצוא את הפתרון לעניין הזה של חיבור בסיסי צה"ל לביוב.

משה גפני: עכשיו יש חילוקי דעות לגבי העברות של מתאם הפעולות בשטחים ולכן אתה כאן.

משה גפני: חילוקי הדעות הן לגבי הנושא של הפקחים ושל כל מה שנלווה לעניין.

משה גפני: אם היה אפשר לעשות הפרדה בין ההעברות השונות וחלק מהדברים להעביר וחלק מהדברים לא להעביר, אני מעריך שלא היו חילוקי דעות בוועדה.

משה גפני: אם לא, תהיה כאן התמודדות.

משה גפני: או שנצליח או שניכשל.

משה גפני: להצליח, פירושו אם זה יעבור או לא יעבור.

אורי אריאל: אתה יודע שיש גם תיקו.

אורי אריאל: זה יכול להיות ברביזיה שנה-שנתיים.

משה גפני: אדוני מתאם הפעולות בשטחים, בבקשה.

איתן דנגוט: צהרים טובים.

איתן דנגוט: מאחר שאני בתפקידי כחמישה חודשים, אני מבקש לערוך היכרות ראשונה.

איתן דנגוט: שמי איתן דנגוט, אני מכיר למעשה את מרבית חברי הכנסת שיושבים כאן, ואני הגעתי לכאן כאחראי וכמפקדו של ארגון תיאום הפעולות בשטחים, במטרה להשיב על שאלות, גם לעדכן וגם להבין מדוע בתקופה האחרונה אני לא יכול לנהל את הארגון באופן יום יומי.

איתן דנגוט: אני עודכנתי שכל העברה תקציבית שלאו דווקא יש לה איזשהו קשר למשהו כזה או אחר, לא עברה לאחרונה.

איתן דנגוט: לכן באתי לכאן באופן אישי.

איתן דנגוט: ביקשתי, חוץ מהזימון שלכם, להגיע כדי להבין את הנושא, שהרי אנחנו ארגון צבאי ביטחוני עם ממשקים אזרחיים לייעוד המרכזי שלו.

איתן דנגוט: דרך אגב, למי שלא יודע, כ-80 אחוזים מאתנו לובשי מדים ו-20 אחוזים מהווים גופים אזרחיים.

איתן דנגוט: הגוף הזה בייעודו המרכזי נועד לשני ממשקים מרכזיים במוכנות כאשר האחד הוא מוכנות מבצעית בתחום האחריות ההומניטרית שלו בהקשר לזירה הפלשתינית, לתת את המענה הנדרש לכל מהלך ותכנון כזה או אחר של צה"ל, ושותף ומשתתף באופן טבעי בכל דבר שקיים היום מכל פעילות קטנה בשטח, באיו"ש ובעזה.

איתן דנגוט: הקומה השנייה היא הקומה ליישום מדיניות הממשלה באיו"ש וסביב רצועת עזה שהיא ישות טרור.

איתן דנגוט: לצורך כך יש היום שלוש העברות תקציביות כאשר המרכזית בהן היא סוגיית הסעיף התקציבי 17004 בו מדובר על כ-18 מיליון שקלים לטובת צרכים שמיועדים לתגבור כולל של כוח אדם לטובת המינהל האזרחי באיו"ש והוא מאוד מאוד חיוני לארגון, לפעילות וכדי שיוכל למלא את ייעודו.

איתן דנגוט: ברשותך, אני אתן כאן גם פירוט לחלק מהדברים.

איתן דנגוט: אני מבקש מראש להבהיר שהמילה פקחים הפכה בעיניי להיות מילה לא ראויה לשימוש כלפי עובדי מדינה וכלפי אנשים שממלאים את תפקידם במסירות ובהקרבה, ואני אחראי על כל מילה שאני אומר ביחס לייעודם הכולל.

איתן דנגוט: אם חברי הבית ירצו לשמוע, מצויה בידי רשימה של התנכלויות, איומים וחיים לא פשוטים לחבורת האנשים הזאת שכאחראי להפעלתם אני חושב שמעל לכל אנחנו מחויבים לדאוג לכבודם, לכבוד משפחתם ולכבוד ילדיהם.

איתן דנגוט: מעבר לכך, אני רוצה להתייחס לצרכים עצמם.

איתן דנגוט: בתפקידי הקודם שימשתי כמזכיר צבאי של שר הביטחון.

איתן דנגוט: ביוני 2009, לפני כמעט שנה, הוצגה לשר הביטחון דרישה כוללת של סדר כולל, תוספת של כ-40 אנשים לטובת מימוש ייעוד ותפקידי המינהל האזרחי ביהודה ושומרון בתחומים שנוגעים לממשקים האזרחיים.

אורי אריאל: 40 תקנים?

איתן דנגוט: למעלה מ-40 תקנים.

איתן דנגוט: אם אינני טועה, בשלב ראשון הייתה דרישה לכ-74 תקנים ואחרי עבודה ששדרגו אותה כלפי מטה, הגיעה המנה ההכרחית ללמעלה מ-40 תקנים.

אורי אריאל: תוספת.

איתן דנגוט: תוספת.

אורי אריאל: וכמה יש היום?

איתן דנגוט: ברשותך, אני אמשיך בסקירה ולפני החשבונאות אני אגיע לזה.

איתן דנגוט: אני בטוח שאתה תעבוד לפי המהות.

איתן דנגוט: בהקשר הזה אני רוצה להסביר את שיטת העבודה של המחלקה או הגורמים האזרחיים במינהל.

איתן דנגוט: העבודה של כל איש שמתיימר לבצע כל סקטור נושאי היא בשני רכיבים.

איתן דנגוט: סקטור נושאי, אבל בתוך מגזר טריטוריאלי שמחולק לפי בעיקר החטיבות המרחביות בתוך יהודה ושומרון.

איתן דנגוט: אני רוצה להבהיר, הדרישה של כוח אדם זה מחולקת לעבודת שטח.

איתן דנגוט: בתוך השטח עושים ורסטיליות של נושאים.

איתן דנגוט: בתחום הזה יש לנו את סוגיית הפיקוח כלפי כל האוכלוסייה שיושבת באותו שטח, גם ההתיישבות וגם האוכלוסייה הפלשתינית.

איתן דנגוט: אנחנו עוסקים בסקטור של מים וסביבה, איכות הסביבה, מים, נושאים נפתיים, נושאים שקשורים לארכיאולוגיה, וכל הנושא הזה מסתכם בתפקיד ורסטילי של פקח.

איתן דנגוט: אני רוצה להבהיר, וזה לשאלתו של חבר הכנסת אורי אריאל לגבי כמות ומספרים, שאין כאן חלוקה מספרית פר נושא ספציפי אלא יש כאן חלוקה שנותנת כוח אדם ויכולת לעסוק באותו שטח בו הוא עובד כאשר בקומה מעליה, בתוך המינהל האזרחי, קיימות ועדות נוספות שדנות על פי דיווחים, דוחות, הוצאות צווים של אותם פקחים שמסתובבים באותו מרחב שטח, ודנות בבקשה אם היא חוקית או לא.

איתן דנגוט: בהרבה מקומות מוצאים שדוח שהוצא לעתים על ידי פקח בנושא כזה או אחר, איננו מתקבל בסופו של דבר בוועדת הערעור.

איתן דנגוט: זה בא לידי ביטוי במספר תחומים כמו למשל החלוקה של כוח האדם בלשכת התכנון, בנושא של רישום מקרקעין, במדידות, באיכות הסביבה, בסוגיית האפוטרופוס של המינהל להסדרת הקרקעות, בעיקר קרקעות חקלאיות שנועדו להסדיר ולאפשר העברת דירות, דברים שבמשך שנים לא בוצעו עקב אותו מחסור בכוח אדם, סוגיות של מים, תקשורת, מסחר ותעשייה, תקשוב, אחזקה ובינוי.

איתן דנגוט: אני מדבר על רובד אחד כולל.

דני דנון: לפני כמה שבועות הרי יצאו מכרזים נפרדים לפיקוח.

איתן דנגוט: גם לזה אני אתן לך תשובה.

איתן דנגוט: אני אומר שהפיקוח הוא לא רק לפקח על היבט של בנייה.

איתן דנגוט: פירטתי את הדברים.

איתן דנגוט: הוא גם פיקוח על איכות הסביבה, הוא גם פיקוח על סוגיות של מים וכולי.

אורי אריאל: עשו שיפטינג.

אורי אריאל: לקחו מזה והעבירו לדברים אחרים.

דני דנון: אם לא הייתה הקפאת בנייה, היה צריך אותו?

איתן דנגוט: אמרתי שבתפקידי הקודם שימשתי כמזכיר צבאי של שר הביטחון.

איתן דנגוט: ביוני 2009 הוגשה לשר הביטחון עבודה שנעשתה על ידי המתפ"ש, בה יש בקשה להגדיל את יכולת העבודה בשבעים וכמה תקנים כי הגענו למסקנה שבהרבה מאוד תחומים חשובים למדינת ישראל מול המשרדים השונים, מול הפיקוח, יש עשייה היא מתחת ליכולת בגלל מספר האנשים.

איתן דנגוט: הבקשה שהגשנו צומצמה לארבעים.

איתן דנגוט: הארבעים הללו היו אמורים לשמש ורסטילית את כל מה שאני מציין כאן.

איתן דנגוט: דיפרנציאלית, כאשר יש לעתים דחיפות בנושא כזה או אחר, אנחנו מווסתים ומתעדפים את אותו כוח אדם ואני אתן לך דוגמה.

איתן דנגוט: סקר וקו כחול שאתם מתעניינים בו, בחודשים האחרונים קיבלתי הנחיה לחדש את הפעילות בתחום זה.

איתן דנגוט: בוועדות לסקר וקו כחול ישבו סדר גודל של מעל עשרים אנשים שהם אמורים לעבוד במשרה מלאה.

איתן דנגוט: אתה לא לוקח לטובת העניין פקח שאתה מגייס אלא אתה לוקח את הוותיק שמכיר את האזור, שמכיר את הקרקע, שהתמודד עם תיק, ואתה יוצר עבודה בשטח למישהו אחר שבא במקומו.

איתן דנגוט: בצורה טבעית אתה לוקח כאן את הניסיון של אדם בעבודה בשטח ולוקח אותו לתוך הוועדות.

איתן דנגוט: אני אתן לך עוד דוגמה שהיא בהקשר של צו השהיית הבנייה שמתבצע בחודשים האחרונים.

איתן דנגוט: מעל עבודות הפיקוח בשטח, יש תת-ועדה, ועדת משנה לפיקוח, והיא למעשה אמורה לאשרר כל דוח שמוציא פקח.

אורי אריאל: כמו אותה ועדה שהנחתה להרוס בשבי שומרון?

איתן דנגוט: לשאלתך, כן.

אורי אריאל: ואתה רוצה שנאשר אותה?

איתן דנגוט: ברשותך, אני אסיים את דבריי ואתן לך תשובה גם על השאלה הזאת.

איתן דנגוט: הוועדה הזאת, שאני מעריך שהיא דנה בין 25 ל-30 אחוזים מהמקרים, לא אישרה.

איתן דנגוט: היא מצאה את הטיעונים וזה בזכות מקצועיות של אותם אנשים וצוות נרחב שדן בנושא.

איתן דנגוט: ועדת החריגים דנה בבקשות חריגות, גם היא ועדה שהוקמה אד-הוק לטובת המשימה על ידי קיבוץ של אנשים שמכירים טוב את השטח.

איתן דנגוט: מעל 390 וכמה פניות הגיעו אלינו ודנו בכולן.

איתן דנגוט: כרגע הוחרגו כשליש.

איתן דנגוט: אתה עומד כאן בקצב ובימים ובנושאים שונים.

איתן דנגוט: כאשר אתה דן גם היום בהליך כזה, הליך מדיני, אתה היום מבחינת נתונים עושה את פעילותך בשטח בנושאים רגישים כמו מים, קידוחים לא חוקיים, נושאים של איכות סביבה, של השלכת פסולת.

אורי אריאל: איך הגענו למים?

דני דנון: הבוקר היינו בישיבת החוץ והביטחון ואמרו להכשיר את גבעת היובל בעילית, אבל אין צוות קו כחול ואין תקציב.

דני דנון: איך אנחנו יכולים לדעת אם הכספים האלה לא הולכים לעוד פקחים שיהרסו בתים בשבי שומרון?

איתן דנגוט: הסברתי לכם.

דני דנון: יש כאן חבילה.

איתן דנגוט: אני לא בא נקודתית.

איתן דנגוט: אין פקחים לצוות קו כחול ואדמות סקר משני טעמים: האחד, טקטית, שאתם אישרתם גיוס של 15 פקחים שהתחילו לעבוד ועכשיו אין יכולת לשלם להם שכר כי אתם לא אישרתם הלאה.

איתן דנגוט: הדבר השני הוא שבראיית כלל המערכת, כדי להקים צוות קו כחול – ונסעתי לשם לפגוש ולהבין – אני צריך צוותים קבועים, חזקים, עם משפטנים.

איתן דנגוט: יש שורה ארוכה של משימות, חלקן אתה מכיר ויודע, שחלקן הוצהרו גם בבג"ץ וחלקן עומדים על הפרק.

איתן דנגוט: כדי ליצור את זה, אני צריך את הצוותים המורחבים.

איתן דנגוט: צוותים מורחבים למשל בתחום הזה, זה 28 אנשים עם נגזרות כמו שאמרתי במדידות, בדברים שאני צריך לשלוח אותם לעבודות ממשקים עם המדורים האחרים.

איתן דנגוט: זאת מערכת.

איתן דנגוט: אני או ראש המינהל, כמי שאמון על המערכת, כמו כל גוף שעובד לפעמים בצורה רגילה ונמצא בבעיית משאבים, עושים דיפרנציאציה ויוצרים את היכולת לעבודה, אבל לצורך כך ליתר הנושאים אנחנו זקוקים לאותו כוח אדם כדי להקיף את כל המכלול.

איתן דנגוט: כוח האדם הזה, נתתי כאן פירוט, קשור לרישום מקרקעין, למדידות, לאיכות סביבה, לאפוטרופוס, למים, לתקשורת, למסחר ותעשייה, לתקשוב, לאחזקה ובינוי.

איתן דנגוט: דרך אגב, הוסיפו לי מצה"ל תקנים, ואני בעבודת מטה, למשפטנים כי בסופו של דבר הם בקו כחול ואדמות סקר.

איתן דנגוט: לכן אני כן מתעקש ואומר לכם בצורה הכי אחראית שאני יכול שזה לא ברישום של ארבע וחמש ורק לזה אלא זאת מערכת כוללת.

איתן דנגוט: ברגע שאין לי את המערכת הכוללת הזאת, זה על חשבון פלחים אחרים.

משה גפני: תודה רבה.

משה גפני: אני עובר לפנייה הראשונה.

משה גפני: אני הבנתי את הרעיון, הבנתי את העיקרון.

משה גפני: עד עכשיו לא הבנתי כלום.

משה גפני: לא למדתי באוניברסיטה אבל היום ב"מעריב" נאמר שלא למדתי אלגברה.

משה גפני: כך אמר חבר הכנסת פלסנר.

משה גפני: אני הרי דרשתי להדיח אותו מוועדת המשנה בגלל שהוא לא ידע לעשות חשבון.

רונית תירוש: ובכל זאת אתה מנהל את ועדת הכספים.

משה גפני: פנייה מספר 119 עד 121.

משה גפני: אתה יכול להסביר מה יש בהעברה הזאת לפני שאנחנו נכנסים לדיון?

איתן דנגוט: אני מדבר על 17004.

מאיר בינג: הפנייה הזאת נועדה לתקצב 18 מיליון שקלים ואת 44 התקנים, בהתאם למה שאמר מתאם הפעולות בשטחים קודם לכן.

משה גפני: חברי הכנסת המתנגדים.

אורי אריאל: 44 התקנים, לכמה זמן?

שי חרמש: לכמה זמן שצריך.

מאיר בינג: לשנת 2010.

אורי אריאל: ממשלת ישראל החליטה על הקפאה עד 26 לספטמבר, אם אני זוכר נכון, שיחול בעוד ארבעה חודשים.

אורי אריאל: אני יודע שהתשובה היא שבכלל הפקחים הם כל הדברים, ואמר את זה האלוף.

אורי אריאל: חברים, תסלחו לי, כולם יודעים את האמת הפשוטה.

אורי אריאל: כל הפקחים האלה נולדו מיד אחרי ההקפאה בהחלטת הממשלה ולא נולדו יום אחד קודם.

אורי אריאל: אנחנו מכירים את הדיונים עם האוצר ומכירים את הדיונים בין השרים.

אורי אריאל: מכובדי האלוף, עם כל הכבוד, זה בסדר להציג את זה כך, אין לי טענות, אבל זה להקפאה.

אורי אריאל: זה שמשתמשים בזה בהזדמנות הזאת לעוד כמה דברים שמישהו היה צריך, נכון.

אורי אריאל: לכן כאשר אתם אומרים ש-44 התקנים הם 18 מיליון שקלים עד ספטמבר, זה לא החשבון.

יעקב אדרי: ההקפאה נמשכת.

יעקב אדרי: יש לך ספק?

אורי אריאל: לא.

אורי אריאל: אני שואל את אנשי האוצר.

אורי אריאל: את דעתך, אני מבין, ואני אומר מה אני חושב אבל זה לא הדיון.

אורי אריאל: אני שואל שוב איך זה מחושב.

מאיר בינג: זה מחושב לשנה מלאה, לכל שנת 2010.

אורי אריאל: ומה התוכניות ל-2011?

אורי אריאל: אתם יכולים לומר?

מאיר בינג: ההבנות שהיו הן לקליטה של האנשים לתקופה של בין שנה וחצי לשנתיים.

אורי אריאל: אם כן, זה גם ב-2011.

מגלי והבה: אלא אם תתחלף הממשלה.

אורי אריאל: מי שחושב שמדובר בתקופה קצרה, זה לא.

אורי אריאל: תודה על התשובה.

אורי אריאל: הבנו.

משה גפני: אתה מתנגד לזה.

אורי אריאל: זה בניגוד להחלטת הממשלה.

משה גפני: אני שואל על ההעברה הזאת.

שי חרמש: אם לא יצטרכו, יוחזר הכסף.

שי חרמש: אני לא מבין מה הבעיה.

משה גפני: תודה רבה על ההבהרה.

משה גפני: אני שואל אותך באופן תכליתי.

אורי אריאל: אני עונה.

משה גפני: אתה אומר לי הממשלה.

משה גפני: הממשלה, גדול עלי.

משה גפני: מה אתה תצביע?

אורי אריאל: אני עונה.

אורי אריאל: אני מאשר בהתלהבות כל דבר שלא קשור לפקחים.

משה גפני: מה אתה אומר לגבי ההעברה הזאת?

משה גפני: מה תצביע?

אורי אריאל: ההעברה הזאת כוללת שני דברים, אני מצביע נגד ואני ממליץ לחבריי להצביע נגד.

אורי אריאל: אם צריך עוד לדון בזה, יש לי כמה שאלות לאלוף ולצוותו.

משה גפני: חבר הכנסת דנון וחבר הכנסת מילר, אני מבין שגם עמדתכם היא כזאת.

אורי אריאל: אני יכול לומר משהו לסדר?

יעקב אדרי: מה עמדת היושב ראש?

משה גפני: היושב ראש יגבש עמדה לפי החברים.

אורי אריאל: אני מבקש לומר דבר אחד.

אורי אריאל: דיברה אתי אישיות בכירה מאוד מאוד - ואני אומר פעמיים מאוד – בממשל הישראלי ואמרה לי כדלקמן: אנחנו מבקשים שתאשרו את הבקשה כי השר ברק הודיע שאם הבקשה הזאת לא תעבור, הוא לא יטפל בבג"ץ יובל כפי שהקבינט והשביעייה החליטו.

אורי אריאל: זה איום מהסוג הכי נלוז.

משה גפני: אני לא מאמין לזה.

אורי אריאל: אני חוזר על המלים.

אורי אריאל: דיברה אתי אישיות בכירה מאוד מאוד מאוד ואני חוזר על המילה מאוד שלוש פעמים.

אורי אריאל: להשתמש באיום, זה כל כך – תסלחו לי על המילה – מחורבן וזה נוכח אלמנות ויתומים במקום.

אורי אריאל: כדי להעביר את הפקחים האלה שכולם נולדו בחטא, זה פשוט שיא השערורייה.

אורי אריאל: אני פונה לאלוף דנגוט ולאחרים ומבקש, הסירו את בקשתכם כרגע מסדר היום.

אורי אריאל: זאת פשוט בושה וחרפה ואני אחראי על כל מילה שאמרתי.

אורי אריאל: מי שרוצה להצביע בעד זה, שיצביע.

משה גפני: יש לנו העברה מספר 132 ו-133.

משה גפני: גם ההעברה הזאת נוגעת לפקחים?

עופר מרגלית: לא.

משה גפני: אתם מתנגדים להעברה הזאת?

אורי אריאל: איזה עמוד?

משה גפני: עמוד 6.

אורי אריאל: אמרתי שאת זה נאשר בהתלהבות.

אורי אריאל: אם אתה רוצה להעביר את זה, אני אשמח.

משה גפני: כן, אני מעביר.

אורי אריאל: אני אומר מראש כי אני תמיד אומר לך מה אעשה.

אורי אריאל: אני מבקש לדעת מה יהיה עם הראשון.

אורי אריאל: אם אתה מחליף את הסדר, זה בסדר.

שי חרמש: הוא הולך מהקל אל הכבד.

אורי אריאל: אני שם רביזיה ונראה אחרי כן מה לעשות.

משה גפני: אני אצביע גם על הרביזיה.

משה גפני: פנייה מספר 165 היא לגבי הפקחים?

יעקב אדרי: אנחנו נגלה אחריות ונתמוך בעניין הזה.

משה גפני: כן, ודאי.

מאיר בינג: פנייה 165 לא נוגעת לנושא הזה.

משה גפני: בעמוד 29, פנייה מספר 144-145, תשלום ריבית ועמלות, משרד הביטחון, 750 מיליון שקלים.

יאיר פינס: זאת הפנייה שהייתה כאן בשבוע שעבר ודחית את ההצבעה עליה כי ביקשתם שתי הבהרות, האחת בנוגע לביוב, והשנייה, חבר הכנסת אורי אריאל ביקש סטטוס של ביצוע המלצות דוח ברודט.

משה גפני: אתה יכול להשיב על זה?

יאיר פינס: בנוגע לביוב, אני יכול לומר שכרגע מתנהל משא ומתן בין משרד האוצר לבין משרד הביטחון ואנחנו צופים שככל הנראה תוך שבועיים-שלושה נגיע להסכמות.

משה גפני: אתה יכול להתחייב לי שעד שלושה שבועות אתה תאמר לי כאן בוועדה מה נגמר בעניין הזה, גם לחיוב וגם לשלילה?

יאיר פינס: כן.

משה גפני: מה לגבי דוח ברודט?

יאיר פינס: לגבי דוח ברודט, דיברתי עם חבר הכנסת אורי אריאל לפני הישיבה ועדכנתי אותו שאנחנו עובדים על דוח סטטוס ובכל מקרה יותר נכון לקיים דיון על העניין בוועדה המשותפת של ועדת הכספים וועדת החוץ והביטחון.

משה גפני: מה לגבי ההודעות?

משה גפני: תראו לי מה יש בהודעות.

משה גפני: הודעה מספר 17005 – אלה הפקחים?

מאיר בינג: השלמת העברת עודפים.

מאיר בינג: היתרה של העודפים.

משה גפני: זה לא פקחים.

מאיר בינג: לא פקחים.

משה גפני: הפקחים זה רק בפנייה הראשונה.

מאיר בינג: הפקחים, זאת פנייה אחת.

משה גפני: רבותיי, עכשיו אני פותח דיון על הפנייה הראשונה, הפקחים.

איתן דנגוט: כוח אדם.

איתן דנגוט: אני מבקש להבהיר שמדובר בכוח אדם.

איתן דנגוט: המילה פקחים כאן היא מוטעה.

משה גפני: אתה חדש בתפקיד הזה ואתה צריך ללמוד מה קורה בכנסת.

משה גפני: אם מישהו מחייך, תדע שהוא נגדך.

משה גפני: אם מישהו מסתכל עליך ברצינות, תדע שהוא בעדך.

משה גפני: יש כאן שפה אחרת.

יעקב אדרי: היה ראוי שיבוא שר הביטחון או המנכ"ל שלו ולא להעמיד את אנשי הצבא כאן.

אורי אריאל: אני מסכים.

אורי אריאל: אני חושב שאתה צודק ואני מבקש לדחות את הדיון ולזמן את שר הביטחון.

אורי אריאל: יוצא כאילו אנחנו נגד הצבא.

יעקב אדרי: אלה החלטות ממשלה והם ממלאים אחר הוראות הממשלה.

אורי אריאל: חבר הכנסת מגלי והבה ביקש שאני אבהיר שלא פגעתי בצבא.

אורי אריאל: שלא יתפרש שאכן זה כך.

מגלי והבה: כאשר מתאם הפעולות בשטחים עשה את עבודתו המסורה במשך שנים, היו מצדיעים להם, מקבלים אותם ומחבקים אותם.

משה גפני: גם עכשיו.

מגלי והבה: לא.

מגלי והבה: מה שמתברר לפי הדברים שנאמרו כאן על ידי חבר הכנסת אורי אריאל, זה לא כך.

אורי אריאל: הבהרתי את הדברים.

מגלי והבה: אתה מבהיר, אבל אני לא יכול לא להתייחס למה שנאמר כאן.

מגלי והבה: החברים האלה, אני מזדהה גם עם האלוף.

מגלי והבה: יש אנשים שעובדים – פקחים, שין גימלים ואחרים - ואלה אנשים שממלאים את המוטל עליהם ועושים זאת בצורה הנכונה ביותר והטובה ביותר.

מגלי והבה: בזכותם כל אלה שגרים באותם מקומות, חיים בשקט ובשלום, ואני יודע מה הם עושים גם ביום וגם בלילה.

מגלי והבה: צריך להבהיר את הדברים האלה.

אורי אריאל: אני יכול להבהיר.

מגלי והבה: לכן אנחנו תומכים בדרישות שלהם, גם כאשר קשה להם וגם כאשר טוב להם ולא כל פעם לפי מצב הרוח.

משה גפני: תודה רבה.

אורי אריאל: אני רוצה להבהיר כדי שזה לא יישאר פתוח.

אורי אריאל: אני מבקש להבהיר שאנחנו רוחשים כבוד רב ללובשי המדים.

אורי אריאל: מה שאני אמרתי בשם אישיות בכירה מאוד היה מופנה כלפי שר הביטחון, כך התבטאתי ואני חוזר ואומר שהדברים לא נוגעים כלפי לובשי המדים.

אורי אריאל: אני יכול לומר לכולם שהאלוף דנגוט כמזכיר צבאי היה בכנסת הרבה פעמים בישיבות הוועדות והוא מכיר ויודע.

אורי אריאל: זאת הזדמנות לאחל לו עוד פעם בהצלחה וגם לאנשים האחרים.

אורי אריאל: אין קשר בין ההערכה לאנשי הצבא שבמקרה הזה הם במינהל האזרחי לבין פעילות מדינית שמתבצעת על ידי שר הביטחון.

משה גפני: האלוף, בבקשה.

איתן דנגוט: אני ביקשתי לחדד ולהבהיר.

איתן דנגוט: המילה פקחים, אני אומר לכם את הדברים האלה ביושרה מלאה – אני לא יודע מה האווירה כאן בבית – ואני חושב שהמילה הזאת הופכת להיות מילה לא ראויה בדרך בה משתמשים בה אל מול הסקטור הזה שמרכיב אותה.

איתן דנגוט: חלקו הרב גר באיו"ש ויש לי כאן רשימה וציינתי את הסבל שעובר על משפחות שלמות כולל פגיעה ברכוש פרטי שלהם אבל בגלל צנעת הפרט אני לא אפרט ולא אנקוב בשמות, כולל פליירים לילדים בבתי הספר, כולל בבתי ההורים שלהם בירושלים ובכל מיני מקומות.

איתן דנגוט: גם כאן לא באים להצביע על פקחים.

איתן דנגוט: אני מזמין את מי שירצה לסיור פתוח במינהל, כדי להבין את עבודת הפקחים ולהיפגש אתם כי אני הוא זה שיושב ומסתכל להם לעיניים ואני מתנצל שאני גוזל כאן מזמנכם מספר דקות כדי לייצג את הציבור הזה שלדעתי עושה עבודתו בצורה ראויה לשבח, שעות על גבי שעות, בתחומים השונים.

איתן דנגוט: לגופו של עניין, לגבי הרכיב הראשון בהצבעה.

איתן דנגוט: ההצבעה על 44 משרות שאנחנו ביקשנו כתוספת, היא בערך בחציה עבור מחלקת הפיקוח לתפקידים שונים, כאשר אתם כבר בעבר אישרתם 15 מתוך החצי הזה והם גויסו והתחילו לעבוד.

איתן דנגוט: ציינתי כאן שאין לנו יכולת בגלל העיכוב הזה, אחרי מספר חודשי עבודה, להמשיך ולשלם להם את שכרם.

איתן דנגוט: מדובר כאן על גיוס אנשים למחלקת התכנון, להסדרת הקרקעות באפוטרופוס, לגופים של איכות סביבה וכולי.

אורי אריאל: אתה יכול לנקוב במספר?

איתן דנגוט: אני יכול לפרט לך.

אורי אריאל: אתה מדבר כללית.

אורי אריאל: אני שאלתי קודם לגבי המספר.

איתן דנגוט: אני מוכן ברצון לפרט לך.

אורי אריאל: אני אודה לך.

איתן דנגוט: אנחנו מדברים על גיוס של 21 אנשים לסקטורים נוספים במחלקות שהן לא פיקוח ועוד 23 לפיקוח שמרכיבים בתוכם את קו צוות קו כחול, צוות אדמות סקר, ולעוד גופים כאלה ואחרים.

איתן דנגוט: את חלקם אתם כבר גייסתם.

איתן דנגוט: אני רוצה להבהיר לך כי אתה משתמש במילה פיקוח.

איתן דנגוט: בצוות קו כחול ובצוות אדמות סקר יושבים פקחים עם ניסיון שעושים את מלאכתם.

אורי אריאל: בשונה ממך, המילה פיקוח – כמו דרך אגב המילה התנחלות – היא לא מילה גסה בעיניי.

אורי אריאל: צריך לפקח, יש פיקוח בנייה בעיריית ירושלים, יש את משרד הפנים ויש את המינהל האזרחי.

אורי אריאל: בעיניי הם אנשים מכובדים מאוד ואני מכיר חלק מהם.

אורי אריאל: אני מוכן לתת להם עוד פעם קרדיט אבל הבעיה היא לא הם אלא הבעיה היא הדרג המדיני.

איתן דנגוט: לגבי ה-44 האלה, ציינתי ואני חוזר ומציין, ביוני 2009, עת הייתי מזכיר צבאי, הוגשה לשר הביטחון עבודת רה-ארגון של המינהל האזרחי למילוי ייעודו בבקשה שהייתה במנה הראשונה לתוספת של ארבעים אנשים לתגבור מיידי כאשר 15 מתוכם, מכל המכלול הזה, כבר עובדים.

איתן דנגוט: על זה מצביעים.

יעקב אדרי: אני מבין ורואה את הלך הרוח כאן, יש דבר אחד שמחזק את דבריו של אורי אריאל.

יעקב אדרי: לכאן שולחים את הדרג הצבאי שממלא את ההוראות והפקודות של ממשלת ישראל.

יעקב אדרי: הרב גפני, אין לך רוב להעביר את הפנייה.

יעקב אדרי: אני מציע לא להצביע היום עד ששר הביטחון יופיע בפנינו.

יעקב אדרי: הבנתי שבישיבה הקודמת אתה ביקשת משר הביטחון להופיע.

משה גפני: לא.

משה גפני: אני ביקשתי שמתאם הפעולות בשטחים יבוא.

יעקב אדרי: אני מציע שהדרג המדיני יתייצב בפנינו ויתווכח אתנו ואז נצביע.

אורי אריאל: אני רוצה לשאול אותך אם אתה רוצה אולי לקבל את הצעת חבר הכנסת אדרי.

משה גפני: אני אשמע את כל החברים.

אורי אריאל: אני מסכים והעובדה היא שחבר הכנסת מגלי והבה מעיר לי ואני מבהיר מעידה על כך.

אורי אריאל: הוויכוח הוא לא אתו.

אורי אריאל: בסוף אני לא טוען שאיזשהו פקח מחליט.

אורי אריאל: הפקחים מקבלים הוראות מה לעשות, לפי החלטות הקבינט והממשלה.

אורי אריאל: אחרי כן הם מתרגמים את זה ומתאמים את זה לסדרת הוראות.

אורי אריאל: אני מוכן להצטרף להצעתו של חבר הכנסת אדרי ואני שומע שיש כאן עוד חברים שאומרים שנביא את שר הביטחון לכאן.

אורי אריאל: אז הוויכוח יהיה ויכוח אמיתי.

אורי אריאל: אני שואל אותם על הוראות מדיניות ואני מבין שהם מנועים או מוגבלים לענות.

אורי אריאל: אם זה מתקבל כאן על דעת החברים ועל דעתך, הוויכוח מתייתר כאן עכשיו, מה גם שזה לא נוח.

אורי אריאל: אם לא, אני אשאל את השאלות שיש לי ויש לי שאלות.

אורי אריאל: אם אתה רוצה קודם לדון על זה, אני רוצה לשאול שאלות.

יעקב אדרי: הרב גפני, אני מבקש הצבעה על ההצעה שלי.

דוד רותם: זה לא פייר מה שאתם עושים.

משה גפני: חבר הכנסת אורי אריאל ברשות הדיבור.

אורי אריאל: אני מבקש לשאול כמה דברים.

אורי אריאל: אני רוצה להדגים לכם את הדרג המדיני בהתייחס לפקחים, ואני כבר אומר בראשית דבריי שיש לי הערכה אליהם והם עושים את עבודתם נאמנה.

אורי אריאל: אני לא בוויכוח אתם בכלל.

אורי אריאל: הם לא הכתובת.

רונית תירוש: אבל אתה פוגע בהם.

אורי אריאל: הם לא הכתובת לשום ויכוח ולשום דבר.

אורי אריאל: הם עובדי מדינה והם ראויים להערכה.

אורי אריאל: הבעיה היא הדרג המדיני.

אורי אריאל: הם מעסיקים אותם ללא אישור של אף אחד ואז הם באים ואומרים שאין להם תקציב.

אורי אריאל: על ה-15 יש להם תקציב.

אורי אריאל: זה בלבול של יוצרות.

אורי אריאל: יש חבורה שגויסה כי אנחנו אישרנו את זה והם עובדים וכנראה ימשיכו לעבוד.

איתן דנגוט: אתה טועה.

אורי אריאל: תכף תסבירו לי.

איתן דנגוט: יצא מכתב לפטר אותם.

אורי אריאל: אם אני טועה, אני אשמע.

איתן דנגוט: אתה טועה.

אורי אריאל: יש הבדל בין אלה שאושרו לבין אלה שלא אושרו.

אורי אריאל: אני רוצה לתת דוגמה מאתמול.

אורי אריאל: אתמול הרסו בתים בשבי שומרון, בתים ממש, לא חושות ולא משהו כזה אלא בתים.

אורי אריאל: אני אומר לכם איך היה התהליך, ואני אומר דברים בדוקים עד הסוף, יש לך גם מכתב של ראש מועצה אזורית שומרון.

אורי אריאל: הבתים האלה, הוחל בבנייתם לפני ההקפאה.

אורי אריאל: אני אדייק ואומר שעל המגרשים שיש להם תב"ע מאושרת, אין ויכוח, הונחו אשקוביות שאלה מבנים מבטון, מבנים מוכנים.

אורי אריאל: אחרי כן רצו להרחיב את הבתים האלה והתחילו לבנות לידם בבנייה קונבנציונאלית.

אורי אריאל: היו הפקחים שלכם – ששנינו מעריכים אותם – שלוש פעמים בשטח ולא אמרו מילה על הבנייה הזאת.

אורי אריאל: עד שביקר שם רמ"א, ראש המינהל האזרחי, ואמר שיש כאן מרחק בין האשקובית לבנייה, אבל בסופו של דבר – אני מקצר, אבל אם צריך, אחרי כן אתן עוד פרטים – למיטב ידיעתי – ואני מדגיש זאת – גם ראש המינהל האזרחי, גם אלוף פיקוד מרכז, היו בעד לאשר את המשך הבנייה במקום.

אורי אריאל: הפקחים עשו את עבודתם.

אורי אריאל: הם היו במקום שלוש פעמים ולא הוציאו צווי איסור בנייה, לא הוציאו צווי הריסה, אבל שר הביטחון, מטעמים המורים עמו - ואם הוא היה כאן, היה אפשר לשאול אותו – החליט להרוס.

אורי אריאל: אני לא יודע מה הייתה עמדתך אבל בסוף הדרג המדיני – ואני לא מתווכח אתך אלא אני מתווכח עם הדרג המדיני – החליט מה שהחליט למרות שהיו במקום פקחים במשך שלוש פעמים.

אורי אריאל: הקבלן הסכים להפסיק את העבודה.

אורי אריאל: הוא אמר שאם אומרים שזה אסור, למרות שהייתם כאן שלוש פעמים ולא אמרתם, הייתם, ראיתם, צילמתם, לא אמרתם לי אבל עכשיו אתם אומרים שאסור לי לבנות, אני מתחייב לא להמשיך לבנות.

אורי אריאל: לא, שר הביטחון החליט להרוס וזה מה שעשה המינהל האזרחי.

אורי אריאל: אני לא מתווכח אתם ואני לא מתווכח אם זה היה יותר כוח משטרתי או פחות, כי זה לא העניין.

משה גפני: למה זה נוגע לדיון שלנו?

אורי אריאל: לכן אני אומר ששר הביטחון יבוא לכאן.

משה גפני: למה הדברים שאתה אומר נוגעים להעברה?

משה גפני: הפקחים היו בסדר.

אורי אריאל: נכון.

משה גפני: אז אל תעשה העברה, יש כאן פנייה של לשכת שר הביטחון.

משה גפני: אל תעביר לה.

אורי אריאל: עבודת הפקחים מיותרת.

דני דנון: הרב גפני, אני חושב שאתה צריך תגבור לא רק באלגברה אלא גם בהבנת הנקרא.

משה גפני: אתה לא היחיד שאומר את זה.

משה גפני: אני אומר לך מה אני לא מבין וזה בגלל שלא למדתי באוניברסיטה.

משה גפני: הממשלה מקבלת החלטה, היא קיבלה החלטה על ההקפאה, שר הביטחון הוא חלק מהממשלה, איש בכיר בממשלה, אנחנו נמצאים בסוף השרשרת.

משה גפני: זאת אומרת, אחרי קבלת ההחלטות, אחרי כל הדברים האלה, מגיעים לכאן עם העברה תקציבית שהממשלה מבקשת להעביר.

משה גפני: מה שאני לא מבין בתוך המכלול הזה, זה כנראה בגלל שלא למדתי את מקצועות הליבה, זה מה שקורה כאן זה שהאופוזיציה באה להצביע בעד והקואליציה נגד.

משה גפני: יכול להיות שאם הייתי לומד באוניברסיטה, הייתי יודע את התשובה אבל אני לא יודע אלגברה.

משה גפני: איך יכול להיות דבר כזה שכל הקואליציה מתגייסת נגד והאופוזיציה בעד?

יעקב אדרי: לכן הצענו להביא לכאן את שר הביטחון.

רונית תירוש: אני אסביר לך.

רונית תירוש: בישיבת סיעה נאמר לנו על ידי ברק שהולכים לתהליך של שלום.

רונית תירוש: לכן הולכים להרחיב את הקואליציה.

דני דנון: הרב גפני, שיעור באזרחות.

דני דנון: התפקיד של הדמוקרטיה הוא לפקח על הממשלה.

דני דנון: צריך לבקש שהשר הממונה יגיע לוועדה ויענה על השאלות.

דני דנון: זה א'-ב' באזרחות.

אורי אריאל: כולם בעד זה.

אורי אריאל: גם האופוזיציה וגם הקואליציה מצטרפות לדעתו של חבר הכנסת יעקב אדרי.

יעקב אדרי: הרב גפני, תצביע על ההצעה שלי.

משה גפני: האלוף, תענה בבקשה על השאלה לגבי שבי שומרון.

איתן דנגוט: אני מבקש להבהיר שהתיאור שנתת כאן לגבי שבי שומרון הוא לא התיאור שאנחנו ניהלנו במערכת.

איתן דנגוט: הריסת המבנים אתמול בשבי שומרון הייתה אחרי תהליך ארוך, מסודר ומבוקר, באישור של כל הרמות הצבאיות.

איתן דנגוט: הדרג המדיני לא היה מעורב כאן בשום הכוונה.

איתן דנגוט: האישור היה על פי הוועדות שדנו בנושא.

איתן דנגוט: ביקשנו ממר גרשון מסיקה להרוס את המבנים האלה לבד, כמו שיש לנו מקומות אחרים בהם ראשי מועצות משתפים פעולה.

איתן דנגוט: הערעור של הקבלן בפני הוועדה נבדק בקפידה ולא עבר.

איתן דנגוט: הנושא הגיע לאישור של ראש המינהל, של אלוף פיקוד ושל כל מי שציינת, ונבדק.

אורי אריאל: הם אישרו?

אורי אריאל: הם היו בעד?

איתן דנגוט: אין כאן בעד, אין כאן הריסה אחת.

איתן דנגוט: חבר הכנסת אריאל, אתה מכיר אותי, אין הריסה אחת שלא מתבצעת, אם היא מתבצעת, תחת אישור של ההיררכיה הבכירה ביותר ביהודה ושומרון.

איתן דנגוט: אין כזה דבר.

איתן דנגוט: אתה שואל אם זה אושר והתשובה היא כן.

אורי אריאל: בסוף, כאשר הביטחון אומר לאלוף הפיקוד שיאשר, הוא יאשר.

אורי אריאל: גם אני הייתי קצת במשרד הביטחון ומכיר את הדברים.

איתן דנגוט: אני רוצה להבהיר לך שזה היה הליך כמו שאתה מכיר אותו שמתבצע לאורך כל התהליך ובכל התהליך הזה של צו אכיפת הבנייה.

איתן דנגוט: עם התהליך הזה הייתה המתנה רבה מתוך ניסיון להגיע להבנה ובדיקה ושוב בדיקה ושוב מסמכים.

אורי אריאל: הפקחים שלכם שהיו שם הוציאו צווים?

איתן דנגוט: יושב כאן יועץ משפטי שיכול גם לבסס את מה שאני אומר לך והוא ישב בוועדות.

אורי אריאל: אני מתנגד שהוא ידבר.

אורי אריאל: אתה לא צריך שום אישור משום יועץ משפטי.

אורי אריאל: תעזבו את היועצים המשפטיים.

איתן דנגוט: אני רק אומר לך שהתיאור שנתת כאן הוא לא התיאור.

אורי אריאל: אני שומע את הדברים ואני אבדוק את עצמי עוד פעם כי אני בדקתי את הנושא.

איתן דנגוט: אני מוכן לתת לך את התיאור באופן אישי.

אורי אריאל: ראשית, אני אשמח לקבל אותו בכתב באופן אישי או לא אישי.

אורי אריאל: שנית, אני אבדוק שוב את הדברים.

אורי אריאל: אלה הנתונים שנמסרו לי.

איתן דנגוט: אני מבקש לומר לך עוד דבר.

איתן דנגוט: 15 פקחים שאתם אישרתם והם עובדים, קיבלתי מכתב מנציגי האוצר שלאור אי אישורכם עלי להודיע להם על הפסקת עבודתם.

מאיר בינג: 15 התקנים אושרו כאן במהלך סוף שנת 2009.

מאיר בינג: לאחר שתקציב 2010 כבר נבנה, הם לא הופיעו בבסיס תקציב 2010.

מאיר בינג: הפנייה הנוכחית היא לאשר אותם מחדש לשנת 2010.

אורי אריאל: הבנתי.

אורי אריאל: אני הבנתי ואני מוכן להפריד את ה-15 האלה ותגישו בקשה לגביהם, המשך של 2009 ו-2010.

אורי אריאל: מי שגויס בדרך הזאת ועכשיו יש בעיה טכנית, מבחינתי בוא נפריד.

אורי אריאל: מי שגויס ב-2009 ואנחנו אישרנו – אחרי כן הייתה בעיה תקציבית של איך הוא רשום וזה עניין טכני – אני מוכן לאשר אבל זה בנפרד מאחרים.

אורי אריאל: אני רוצה שזה יהיה ברור כי כאן מדברים על 44.

אורי אריאל: זאת אומרת, 29 הם לא בחשבון.

אורי אריאל: אם כן, בואו נפריד.

מגלי והבה: הם מיועדים למקצועות אחרים.

אורי אריאל: משתמשים בכל מיני מלים אבל בסוף זה הכל לאותה מטרה.

אורי אריאל: אני אומר שאם הסכמנו לגבי ה-15, אני לא פוגע בהם.

דוד רותם: יש לי הרבה דברים לומר בעניין הזה.

דני דנון: יש כאן הצעה לסדר, לעצור את הדיון עד שיבוא שר הביטחון.

משה גפני: הבנתי.

דני דנון: אז בוא נצביע על זה.

משה גפני: אני מבקש שחבר הכנסת רותם יאמר את דברו ותשתדל לעשות את זה בקצרה.

שי חרמש: בנאום ראשון לא מפריעים.

שי חרמש: זה נאום ראשון של חבר הכנסת רותם בוועדת הכספים.

משה גפני: לא.

משה גפני: מה פתאום?

משה גפני: זה לא נאום ראשון.

דוד רותם: רבותיי, אני מבקש שיהיה פה שקט כאשר אני מדבר כי אני לא רגיל שמפריעים לי.

דוד רותם: אדוני היושב ראש, יש לי הרבה טענות בכל הנושא הזה.

דוד רותם: אני קיבלתי על עצמי שלא לבוא בטענות אל הדרג הצבאי משום שאסור לנו לערב את הדרג הצבאי בנושאים פוליטיים.

דוד רותם: לכן אני חושב שזה לא הגון שאנחנו נבוא בטענות אל האלוף דלגוט בנושאים האלה.

יעקב אדרי: מה אתה מציע?

מירי רגב: ששר הביטחון יבוא.

מירי רגב: זאת בדיוק ההצעה שלך.

דוד רותם: אדוני יודע שיש כלל שאומר שצדיקים מלאכתם נעשית בידי אחרים.

דוד רותם: אני הצדיק ואתה רואה שיש אחרים.

דוד רותם: אני מציע שאנחנו נבקש משר הביטחון להופיע ולהסביר את המדיניות, לפי ההצעה של חבר הכנסת אדרי.

משה גפני: חבר הכנסת חרמש, ותר על רשות הדיבור כי עוד מעט מתקיימת ישיבת ועדת המשנה בראשה עומדת מירי רגב.

משה גפני: לאחר שהנושא הוצג ונאמר שלא מדובר בפקחים, אני מבקש לאשר את הפניות האלה.

משה גפני: אנחנו מצביעים.

משה גפני: נגד - 1 פניות מספר 132-133 – אושרו

אורי אריאל: אני מבקש רביזיה .

משה גפני: אני לא מסכים.

משה גפני: אני אצביע על הרביזיה.

אורי אריאל: אדוני הופך כאן את סדר הדיונים.

משה גפני: בסדר גמור.

משה גפני: בסוף הישיבה אני אצביע על הרביזיה.

אורי אריאל: חבר הכנסת פיניאן שכנע אותי ואני מסיר את הרביזיה.

משה גפני: תודה.

משה גפני: פנייה מספר 165 – הפנייה איננה נוגעת לפקחים.

אורי אריאל: עבור מה הכסף הזה?

שי חרמש: זה כתוב.

שי חרמש: פעולות עבור אוכלוסייה פלשתינית.

מאיר בינג: מדובר בכספים שהוחרמו במבצע לפיד ירוק ולאחר משא ומתן ארוך עם הבנקים – ויוכלו להסביר אנשי המינהל – סוכם שהכספים יוקצו לפרוייקטים לטובת האוכלוסייה הפלשתינאית.

שי חרמש: זה תואם שלום כלכלי.

משה גפני: אנחנו מצביעים.

משה גפני: ה צ ב ע ה פנייה מספר 165 – אושרה פה אחד

אלכס מילר: אדוני היושב ראש, אני מבקש רביזיה.

דוד רותם: בדיוק.

משה גפני: על מה?

דוד רותם: אני אומר לך למה.

דוד רותם: משא ומתן ארוך, כאשר מטילים חרם על מוצרים ישראליים ועל מוצרים שבאים מיהודה ושומרון, ואנחנו נעשה אתם הסכמים.

משה גפני: אתם מכבדים את הצבא?

אורי אריאל: זה לא קשור לצבא.

דוד רותם: זה לא קשור לצבא.

משה גפני: זה כן קשור.

שי חרמש: מדובר על דברים הומניטריים של האוכלוסייה האזרחית.

משה גפני: הודעה מספר 17005

מאיר בינג: העברת עודפים מחויבים.

משה גפני: יש כאן פקחים?

מאיר בינג: לא.

דוד רותם: לאן מועברים העודפים המחויבים?

מאיר בינג: למינהל האזרחי.

דוד רותם: זה בסדר.

משה גפני: אנחנו מצביעים.

משה גפני: ה צ ב ע ה הודעה מספר 17005 – אושרה פה אחד לגבי הרביזיה.

משה גפני: חבר הכנסת מילר, אני רוצה לומר לך שיש כאן את הבעיה עם כל הנושא שהאלוף דנגוט הגיע במיוחד בגינה לכאן.

משה גפני: הוא אומר שהוא לא יכול לתפקד.

משה גפני: אני תכף אחזור לפנייה הראשונה, שם יש את ליבת הבעיה.

משה גפני: לי יש עמדה בעניין הזה, לכם יש עמדה בעניין הזה, לקדימה יש עמדה בעניין הזה.

משה גפני: אני לא מבין כלום, אבל אני הגעתי למסקנה – לאחר הנאום של רון חולדאי – שיש דברים שאני לא מבין.

משה גפני: בסדר, לא מבין.

משה גפני: לא מבין איך המדינה הזאת מתנהלת.

שי חרמש: כבר יומיים אתה מוכיח שאתה בדיוק מבין מה הוא אמר.

משה גפני: אני לא מבין כלום.

משה גפני: לא הולכת להיות מאושרת הפנייה הראשונה שהיא ליבת העניין לשם כך הגיע לכאן מתאם הפעולות בשטחים.

משה גפני: זה לא הולך להיות מאושר.

משה גפני: זה לא הולך להיות מאושר בגלל שגם אם אני אגייס את כל תעצומות הנפש שלי ואני ארים את האצבע בעד, לא יהיה רוב.

משה גפני: תמיד הימין מפיל את הממשלה של עצמו.

שי חרמש: אבל אין ימין ושמאל.

משה גפני: התחלת עכשיו לעזור לי כאשר אני מתווכח עם החברים שלי?

שי חרמש: אלה חברים שלך?

שי חרמש: אני חבר שלך.

שי חרמש: אלה חברים?

שי חרמש: עם חברים כאלה לא צריך שונאים.

משה גפני: חבר הכנסת מילר, תוריד את הרביזיה, ואם לא תוריד, אני מצביע עליה.

אלכס מילר: אני אעלה את הנושא הזה לישיבת סיעה.

אלכס מילר: אם יעבור שבוע, לא יקרה כלום.

משה גפני: אני מצטער.

משה גפני: אתה יכול להעלות לישיבת סיעה את הסעיף הראשון, את הפנייה הראשונה שהיא הליבה.

משה גפני: אני לא יכול לעכב עוד כסף של משרד הביטחון.

דוד רותם: אני רוצה לשאול את האלוף דנגוט שאלה.

דוד רותם: העניין הזה של הלפיד ירוק, אתה לא יכול לחיות בלי זה במשך שבוע?

איתן דנגוט: יש שם דברים לתפעול שוטף.

משה גפני: חבר הכנסת מילר, תוריד את הרביזיה.

משה גפני: אם לא, אני מצביע עליה.

משה גפני: יש לך א הפנייה הראשונה שהיא העיקר.

משה גפני: אי אפשר להחזיק כסף של הצבא ככה.

משה גפני: תוריד את הרביזיה.

משה גפני: יש לך את הפנייה הראשונה.

אורי אריאל: למה להוריד?

אורי אריאל: נצביע עליה בשבוע הבא.

משה גפני: לא, אני לא רוצה.

אורי אריאל: יש רוב.

אורי אריאל: תצביע על הרביזיה.

אורי אריאל: הרב גפני, אנחנו לא רוצים להביך את האלוף.

משה גפני: אני מבקש מחבר הכנסת מילר, הוא חבר שלי והוא חבר בוועדה, שיוריד את הרביזיה.

אלכס מילר: זה עניין אידיאולוגי.

אלכס מילר: אני צריך לבדוק את זה.

אורי אריאל: יש חרם כלכלי על ההתנחלויות.

אורי אריאל: הם עושים טרור כלכלי ואנחנו מעבירים להם כספים.

מירי רגב: אין לך רוב לרביזיה.

מירי רגב: זה אתה, רותם ואריאל.

משה גפני: אנחנו מצביעים על הרביזיה.

משה גפני: ה צ ב ע ה

משה גפני: אני לא אוהב את זה, אבל זה המצב.

אורי אריאל: התייעצות סיעתית.

משה גפני: לגבי ההעברה הראשונה, אלוף דנגוט, אני מתנצל על זה שבאת וההעברה הזאת לא אושרה.

משה גפני: תפקידנו לפקח על עבודת הממשלה.

משה גפני: אתה ראית מה קורה כאן.

משה גפני: אמרתי גם לשר הביטחון ולכולם, שמערכת היחסים בין ועדת הכספים למשרד הביטחון נמצאת בבעיה בגלל מדיניות.

משה גפני: אני לא יודע להסביר כאן את החברים, כל אחד אומר את דעתו.

משה גפני: אם לא יגיע לכאן שר הביטחון, אני לא יודע מה יהיה.

משה גפני: יכול להיות שראש הממשלה ירים טלפון לכל חברי הליכוד ויאלץ אותם למרות שלא נראה לי שזה עומד לקרות כי את מירי רגב אף אחד לא יכול לאלץ למשהו.

יעקב אדרי: אני מבקש להביא את ההצעה שלי להצבעה.

משה גפני: אני מבקש, תאמר לשר הביטחון שאני מבקש שהוא יבוא לוועדה.

דני דנון: למה לבקש?

דני דנון: למה לא החלטה של הוועדה?

משה גפני: אין החלטה של הוועדה.

יעקב אדרי: למה לא?

משה גפני: אין החלטה של הוועדה.

משה גפני: ההחלטה של הוועדה התקבלה עכשיו.

משה גפני: התקבלה החלטה.

משה גפני: היכולת שלנו היא להעביר את ההעברה או לא להעביר את ההעברה.

משה גפני: אנחנו לא ועדת ביקורת המדינה.

שי חרמש: אין לנו שיקול דעת בנושא.

משה גפני: אני לא יכול להוציא צו.

דני דנון: אתה יכול לבקש.

משה גפני: זה בדיוק מה שעשיתי.

שי חרמש: הוא לא יכול להוציא צו הבאה לשר הביטחון.

משה גפני: חבר הכנסת אדרי, בבקשה.

יעקב אדרי: אני מבקש להביא להצבעה את ההצעה שלי להביא לכאן את שר הביטחון.

משה גפני: אמרתי.

משה גפני: קיבלתי את זה בלי הצבעה.

יעקב אדרי: תקיים הצבעה.

משה גפני: לא, קיבלתי בלי הצבעה.

יעקב אדרי: יפה שקיבלת, אבל רוצים לקיים הצבעה.

משה גפני: לא, על מה הצבעה?

משה גפני: קיבלתי.

משה גפני: אני מבקש לקבל את בקשתו של חבר הכנסת יעקב אדרי אליה מצטרפים כל חברי הוועדה כולל שי חרמש.

שי חרמש: תן לי להיות לא נוכח.

משה גפני: הוא לא נוכח אבל הוא בעד.

משה גפני: אנחנו מבקשים ששר הביטחון יופיע כאן.

שי חרמש: אני סומך על אלוף בצה"ל ואני לא צריך את שר הביטחון.

שי חרמש: אוי לי אם לא אסמוך על אלוף בצה"ל.

משה גפני: האלוף, תודה.

משה גפני: עמוד 18, פנייה מספר 139 – רשות השידור העברה לרשות השידור במסגרת הסכם קואליציוני של סיעת ישראל ביתנו.

יאיר אידר: הפנייה נועדה לתקצב 55 מיליון שקלים, העברה לרשות השידור במסגרת ההסכם הקואליציוני עם ישראל ביתנו.

אורי אריאל: למה זה מיועד?

יאיר אידר: הכספים הולכים לתשלום אגרת טלוויזיה של הפנסיונרים.

משה גפני: אנחנו מצביעים.

משה גפני: ה צ ב ע ה הפנייה אושרה פה אחד פניות מספר 140-141 – מרכבה, ממשל זמין, משרד התקשורת

יאיר אידר: הפנייה נועדה לתקצוב 180 אלפי שקלים למימון שידורים בשפה האמהרית ולביצוע שינויים בתקציב ההוצאה המותנית בהכנסה בסך של 25 מיליון שקלים.

יאיר אידר: הסכום בסך 25 מיליון שקלים נועדו למימון חדשות מקומיות וזה נובע מתמלוגים של חברת הוט ו-יס.

משה גפני: אנחנו מצביעים.

משה גפני: ה צ ב ע ה פניות מספר 140-141 – אושרו פה אחד פניות מספר 144 ו-145 –

יאיר פינס: דיברנו על זה.

יאיר פינס: אלה ה-750 מיליון שקלים.

משה גפני: אנחנו מצביעים.

משה גפני: ה צ ב ע ה פניות מספר 144 ו-145 – אושרו פה אחד

אורי אריאל: הוא אמר שהוא ייתן תשובה אבל היא תהיה שלילית, ואם כן, מה תעשה?

משה גפני: אתה לא רוצה להעביר את זה?

אורי אריאל: אני רוצה להבין אותך.

משה גפני: סוכמו שני דברים.

משה גפני: אתה רוצה לחזור עליהם בבקשה?

יאיר פינס: בדיון הקודם ביקשתם שני דברים.

יאיר פינס: האחד, עדכון לגבי מה שקורה בקשר לבעיית הביוב בצה"ל, והשני, הבקשה של חבר הכנסת אורי אריאל לסטטוס הביצוע של דוח ברודט.

יאיר פינס: בקשר לדבר הראשון, ביקשת שתוך שלושה שבועות נעדכן אותך.

יאיר פינס: לא אמרת אם אתה מתכוון להצביע או לא.

משה גפני: עזוב את ההצבעה.

משה גפני: מה שאמרת קודם, תחזור על זה עכשיו.

משה גפני: אמרת שתוך שלושה שבועות אתה חוזר עם תשובה ואני מקווה שהיא תהיה חיובית.

משה גפני: אם היא לא תהיה חיובית, נתחיל לשקול מה אנחנו עושים.

יאיר פינס: בנוגע לסטטוס הביצוע של דוח ברודט, אנחנו עובדים על דוח כזה ולעניות דעתנו יהיה יותר נכון לקיים על זה דיון בוועדה המשותפת לוועדת הכספים ולוועדת החוץ והביטחון.

אורי אריאל: מתי אתם תהיו ערוכים לכך?

אורי אריאל: לא מתי תהיה ועדה, כי זה לא תלוי בכם.

אורי אריאל: מתי אתם תהיו ערוכים?

יאיר פינס: תוך מספר ימים מועט.

אורי אריאל: ימים.

אורי אריאל: אם כן, אני מצטרף אליך.

משה גפני: ה צ ב ע ה פניות מספר 144 ו-145 – אושרו פה אחד משרד ראש הממשלה, מינהלת תנופה

יאיר פינס: שינויים פנימיים בתקציב מינהלת תנופה להתאים את התקציב לביצועים בפועל הן בתוכנית הפיצויים והן בתוכנית הסכמי העתקה.

שי חרמש: איפה עומד העניין של קידום הבנייה בנווה ים?

יאיר פינס: בנווה ים יש הסכם עקרונות עם הישוב הקולט.

שי חרמש: זה קיים כבר שנה.

שי חרמש: מתי בונים?

יאיר פינס: זה נמצא בהליכים טכניים של הסכם מפורט ומשולש בין הממשלה, הישוב הקולט והמפונים.

שי חרמש: האם נכון שמינהל מקרקעי ישראל תובע מקיבוץ נווה ים להחזיר כל שימושים חריגים ועד אז הוא לא מביא את ה-5 מיליון שקלים?

יאיר פינס: לא מכיר את זה.

שי חרמש: אני מכיר את זה.

שי חרמש: זה מעכב את הכל ולא יהיה.

שי חרמש: מדובר כאן בדברים ברורים של פינוי גוש קטיף.

שי חרמש: אני מרגיש אחריות לעניין של נווה ים.

שי חרמש: מינהל מקרקעי ישראל תקע את נווה ים.

שי חרמש: יושבות כרגע 14 משפחות באתר בכרמיה, והן חייבות לעזוב את המקום ב-15 לאוגוסט בצו בית משפט.

שי חרמש: הם צריכים לעבור לנווה ים.

שי חרמש: מינהל מקרקעי ישראל היה צריך להעביר לנווה ים 5 מיליון שקלים אבל הוא מעכב את ההעברה, יעכב את הבינוי ויעכב את הפינוי, כך שהאנשים לא יגיעו לשם.

שי חרמש: אני לא מבין לשם מה צריך את הכסף הזה.

משה גפני: מה אתה מציע?

שי חרמש: אני רוצה הבהרה של מינהל מקרקעי ישראל בקשר לנווה ים.

אורי אריאל: אני מבקש לומר שני דברים.

אורי אריאל: האחד, אני רוצה לבקש את חבר הכנסת שי חרמש שיאפשר להעביר את הפנייה כי הסנקציה שאתה מטיל כאן על זה, היא פוגעת במפונים אחרים.

ציון פיניאן: אתה לא מעניש את המינהל אלא אתה מעניש את המפונים.

אורי אריאל: בואו נמצא סעיף אחר.

אורי אריאל: הרי יש כאן כל יום סעיפים נוספים.

אורי אריאל: אני אתך ואני מוכן לעשות את זה, אבל לא במקרה הזה.

אורי אריאל: מנהל הוועדה, אני מבקש להגיש רביזיה על ה-750 של הביטחון.

אורי אריאל: אני מבקש לדון על זה בשבוע הבא.

מירי רגב: למה?

אורי אריאל: אני מוכן להסביר.

משה גפני: אני רוצה לשמוע.

אורי אריאל: ממה שאני מבין, ההתנהלות – נקרא לזה כך – בקשר לדוח ברודט, האוצר יהיה מוכן, אבל מה שאני מבין זה שהביטחון לא יהיה מוכן ומה שהולך לקרות כאן, לא מזמנים לוועדה המשותפת לתקציב הביטחון ואם לא יהיה כאן לחץ, לא נגיע לדיון הזה.

אורי אריאל: אני מבקש לחכות עם זה שבוע ימים.

משה גפני: בסדר.

שי חרמש: הרב גפני, לעניין תנופה.

שי חרמש: שים לב מאיפה בא הכסף.

שי חרמש: כאן יורדים 22 מיליון שקלים מסיוע לפרטים במגורים.

שי חרמש: לא סתם העליתי את נושא נווה ים.

שי חרמש: כדי לכסות את העניין של הסיוע לעסקים, מורידים מהמגורים.

שי חרמש: אני חושב שהמגורים האלה לא פוגעים בתוכנית של נווה ים.

יאיר פינס: זה לא פוגע בשום דבר כי זאת התאמה בין הביצוע לבין התקציב.

יאיר פינס: סיוע למגורים זה תחום פעולה של החזר שכר דירה וניהול האתרים הזמניים.

יאיר פינס: מכיוון שנכון להיום הצפי עד סוף השנה הוא שיישאר עודף, אנחנו מעבירים את זה לפעולות אחרות שקשורות במפונים.

יאיר פינס: אין כאן הפחתה.

אורי אריאל: אני אתך.

ציון פיניאן: נמצא עוד הזדמנות.

שי חרמש: אני מקבל את ההצעה של אורי לתקוע בפעם הבאה.

משה גפני: אנחנו מצביעים.

משה גפני: ה צ ב ע ה הפנייה אושרה פה אחד פנייה מספר 147 – פיתוח מקורות מים

נח הקר: יש כאן שתי פניות לגבי מים, גם פנייה מספר 147 וגם פנייה מספר 148 – שהמהות שלהן היא תקציב פיתוח משק המים, לבצע התאמה של תקציב המזומנים עם ביצוע הפרוייקטים בפועל, ואלה התחייבויות שכבר יצאו, ועוד יש כאן הוספת הרשאה להתחייב בגלל שבסוף שנה שעברה הייתה שביתה ברשות המים והרבה פרוייקטים קיבלו אישור אבל טכנית לא חייבו את ההרשאות להתחייב כי העובדים שבתו.

משה גפני: מי מבקש את ההעברות האלה?

נח הקר: רשות המים.

ציון פיניאן: אפשר להביא לכאן את המנכ"ל כדי שייתן לנו הסבר?

ציון פיניאן: אני מבקש להביא לכאן את המנכ"ל.

שי חרמש: כבר רוצים לבצע דברים ואתה עוצר?

משה גפני: אתה רוצה כאן את אורי שני?

ציון פיניאן: כן.

שי חרמש: זה לא שייך לרשות המים.

שי חרמש: זה פיתוח מקורות מים.

נח הקר: אני רוצה להבהיר כמה נקודות בקשר לפנייה הזאת.

נח הקר: הפנייה הזאת, אין בה כסף חדש.

נח הקר: זאת אומרת, יש כאן התאמה תקציבית טכנית.

ציון פיניאן: אחרי כן יבוא אלינו מס הבצורת.

נח הקר: יש כאן פנייה טכנית של 400 מיליון שקלים לפרוייקטים שאנחנו תוקעים כי אי אפשר לחייב אותם במערכת ועוד קבלנים שמחכים כבר זמן מה לכסף והם לא מקבלים אותו ולכן הם קורסים.

שי חרמש: כבוד יושב ראש הקואליציה, מדובר כאן כרגע בקידום פרוייקטים.

שי חרמש: אם אתה לא רוצה מחר מס בצורת וקיצוב מים, תאשר את הפנייה.

ציון פיניאן: אני רוצה שהמנכ"ל יבוא לכאן ויאמר שאין מס בצורת וזה במקום.

שי חרמש: זה לא שייך.

משה גפני: תודה.

משה גפני: רבותיי, אתה לא צריך להסביר יותר.

משה גפני: המנכ"ל יוזמן.

משה גפני: מבקשים מרכז הקואליציה ומרכז האופוזיציה שבשבוע הבא יבוא לכאן מנהל רשות המים ויסביר את זה.

משה גפני: אני לא רוצה שאחרי כן תהיה ביקורת על הוועדה שהיא לא מתעמקת בנושאים.

משה גפני: אני גם מבקש לברר מי שולט במועצת רשות המים, האם מנהל רשות המים או משרד האוצר.

שי חרמש: אני אומר לכם שוב שזה לא ענייני.

שי חרמש: מדובר כאן בפיתוח מקורות מים וניצול מי ביוב.

משה גפני: הבנתי.

משה גפני: מאז שאני בכנסת, למעלה מ-21 שנים, עד לרגע זה כל ההחלטות היו ענייניות, ורק זה לא ענייני.

שי חרמש: אני מבקש להביא את זה להצבעה, גם אם אהיה בעמדת יחיד.

משה גפני: אני לא מביא.

משה גפני: אני לא אצביע נגד.

שי חרמש: זה פיתוח מקורות מים.

שי חרמש: השתגעתם?

משה גפני: פיתוח מקורות מים, יבוא לכאן בשבוע הבא אורי שני.

שי חרמש: למה לחכות?

שי חרמש: שיעבור עוד שבוע שלא מבצעים פרוייקטים?

שי חרמש: גם כך זה נתקע.

נח הקר: חבר הכנסת גפני, יש כאן שתי פניות כאשר האחת היא לפיתוח משק המים והשנייה לגבי התקציב השוטף של הרשות הממשלתית למים וביוב.

נח הקר: אני מציע, אם אפשר, להעביר את הפנייה הנוגעת לפיתוח ועם הפנייה השנייה לחכות.

משה גפני: הבנתי.

משה גפני: בשבוע הבא נאשר את זה בעזרת השם.

שי חרמש: הרב גפני, אני שוב אומר, אין הגיון לעצור פיתוח פרוייקטים.

משה גפני: מבקשים חברים נכבדים בוועדה לחכות שבוע.

שי חרמש: לשם מה?

שי חרמש: אני לא מבין את זה.

שי חרמש: זה אושר בשנה שעברה כאן ולא בוצע בגלל שביתה.

שי חרמש: האם בעקבות השביתה פרוייקט שהיה טוב ב-2009 יהיה רע ב-2010?

משה גפני: עם כל הכבוד לך, אם היה מבקש רק ציון פיניאן, אני מבין שאתה תאלץ אותי להביא את זה להצבעה בגלל שהוא לא מהסיעה שלך, אבל מבקש גם חבר הכנסת מגלי והבה.

שי חרמש: אני לא מחויב לאף אחד.

שי חרמש: אני מחויב לדבר אחד.

שי חרמש: ההחלטה הזאת התקבלה בשנה שעברה ולא בוצעה בגלל שביתה.

שי חרמש: לפתח מקורות מים אני צריך לחכות עוד שבוע?

שי חרמש: צריך לעשות את זה אתמול.

שי חרמש: הרב גפני, תפריד בין שני הדברים.

משה גפני: אני לא מביא את זה להצבעה.

שי חרמש: אני לא מבין.

שי חרמש: תאשר את פיתוח המקורות ובשוטף תדון בשבוע הבא.

משה גפני: הוא יאמר לי גם מה הם אמרו במועצת רשות המים כאשר היה שם רוב להחלטות מסוימות והם תקפו אותן.

שי חרמש: מה זה שייך לפיתוח מקורות מים?

שי חרמש: אתם חסרי אחריות.

שי חרמש: אחרי הדיון על הפקחים, אתם מתחילים להשתגע.

שי חרמש: מים – הממשלה נגד, פקחים – הממשלה נגד, כך נראית הקואליציה.

שי חרמש: זה סוף הדרך.

שי חרמש: כך נפלה גם ממשלת אולמרט.

שי חרמש: אתם בדרך הנכונה.

שי חרמש: אני אומר לכם שאתם בדרך הנכונה.

שי חרמש: תפילו את הפקחים, תפילו את המים, תכף תפילו גם אותו, תפילו את ויסקונסין.

שי חרמש: כך אתם נראים.

שי חרמש: קדימה לא תפיל את הממשלה אלא אתם תפילו אותה.

שי חרמש: תפילו את ויסקונסין, תפילו את המים, תפילו את הפקחים, תפילו את עצמכם.

שי חרמש: אני כבר הולך לחייט להזמין חליפה.

משה גפני: פנייה מספר 149 – מינהל מקרקעי ישראל

אריאל יוצר: הפנייה נועדה לביצוע שינויים פנימיים בתקציב מינהל מקרקעי ישראל.

אריאל יוצר: השינויים המוצעים נועדו לתקצוב חיוב בעלים על מרכיב הקרקע, תגבור תקנת רכישת קרקע ותגבור תקציב ההנחות בקרקע.

שי חרמש: אני חושב שמינהל מקרקעי ישראל לא ראוי לקבל אגורה אחת נוספת.

שי חרמש: שהמינהל יעשה סדר אצלו בבית לפני שהוא בא לבקש עוד כסף.

שי חרמש: המינהל הוא מוסד אנכרוניסטי, בירוקרטי, מחבל בכל פעילות ציונית של התיישבות ובנייה, הוא מוסד שחוסם כל דבר במדינה, שיעשה עם הכסף שיש לו, אבל כל אגורה שנותנים לו, זה לזרוק כסף לים.

שי חרמש: אני מציע לא להעביר אגורה נוספת למינהל מקרקעי ישראל ואני אצביע נגד.

אורי אריאל: תצילנה אוזנינו.

אורי אריאל: מה זה היה עכשיו?

משה גפני: אנחנו מצביעים.

משה גפני: נגד - 1 פנייה מספר 149 – אושרה פנייה מספר 150 – דיור ממשלתי

אריאל יוצר: הפנייה נועדה לביצוע שינויים פנימיים בתקציב הדיור הממשלתי.

אריאל יוצר: השינויים המוצעים נועדו לתקצוב תקנות שירות ופסקי דין, ומתן הרשאה להתחייב לשיפוץ המרכז למיפוי ישראל.

מירי רגב: מה זה המרכז למיפוי?

אורי אריאל: מה עם בתי הדין?

אורי אריאל: כל הזמן הם משפצים.

אריאל יוצר: המרכז למיפוי ישראל הוא גוף שמבצע את המפות של מדינת ישראל וממפה שכבות על גבי הקרקע.

אריאל יוצר: השיפוץ כאן הוא שיפוץ של הבניין.

אריאל יוצר: יש שם בעיית קרינה ולכן צריך לבצע התאמות בבנייה.

משה גפני: אנחנו מצביעים.

משה גפני: ה צ ב ע ה פנייה מספר 150 – אושרה פה אחד

משה גפני: פנייה מספר 151 – רשות האוכלוסין, משרד הפנים

עמית סדן: הפנייה נועדה לתקצב פעולות של ועדת השגה נוספת בירושלים.

שי חרמש: מה זה השגה?

עמית סדן: ועדת השגה, ועדת ערעורים לקבלת אשרות למהגרים.

אורי אריאל: שאלה.

אורי אריאל: אתה יכול לעדכן את הוועדה ולומר מה קורה עם שליחת השליחים לאתיופיה כדי לבדוק שם מי יהודי?

שי חרמש: מה זה שייך לזה?

אורי אריאל: אם אתה שואל, אני אענה לך.

אורי אריאל: הם מבקשים כסף שהוא קשור לעניין.

אורי אריאל: הם מבקשים כסף למשהו שקשור למחלקת ההגירה והם טוענים שאין להם כסף לעשות הצלת נפשות של יהודים.

אורי אריאל: אני רוצה לדעת מה קורה.

אורי אריאל: אולי נצביע על זה בשבוע הבא?

אורי אריאל: זה לא דחוף.

עמית סדן: לא נראה לי קשור אחד לשני.

אורי אריאל: זה קשור מאוד.

אורי אריאל: ועוד איך זה קשור.

אורי אריאל: היושב ראש, הוא רוצה לבדוק כמה נתונים ואני מציע שנצביע על הפנייה בשבוע הבא.

אורי אריאל: זה לא פוגע בעבודת המשרד.

משה גפני: בסדר.

משה גפני: תבוא עם הנתונים בשבוע הבא ונאשר את הפניות האלה.

משה גפני: פנייה מספר 155 – משרד הפנים

עמית סדן: הפנייה נועדה להקצות תקציב להעסקת סטודנטים לתגבור.

משה גפני: מה שקורה היום בוועדה.

שי חרמש: יש לך חלק בעניין.

משה גפני: אני נותן את הטון.

משה גפני: אני בעד שלא יאשרו לצבא שום דבר.

משה גפני: נכון?

משה גפני: אתה תומך בממשלה הזאת.

שי חרמש: תכף יאמרו שזה בגלל שהחרדים לא משרתים בצה"ל.

משה גפני: נכון, ואתה תומך בממשלה הזאת בגלל שאני לא לומד אלגברה.

שי חרמש: אם אתה לא תומך בהם, אני לא אתמוך בדברים אחרים.

משה גפני: לא הבנתי כלום ממה שנעשה כאן.

משה גפני: מדברים בעד הצבא ומצביעים נגדו.

משה גפני: לומדים את זה באוניברסיטה.

עמית סדן: הפנייה נועדה לתקצוב שינויים פנימיים בתקציב רשות האוכלוסין, לבקשת הרשות, לתוספת תקנים.

משה גפני: אנחנו מצביעים.

משה גפני: ה צ ב ע ה פנייה מספר 155 – אושרה פה אחד פניות מספר 158 ו-159 – משרד הפנים, פיקוח ארצי על הבחירות

עמית סדן: הפנייה התקציבית נועדה לתת תוספת של 7 מיליון שקלים למימון מפלגות ברשויות המקומיות.

שי חרמש: יש בחירות בדרך?

עמית סדן: לא.

משה גפני: אנחנו מצביעים.

משה גפני: ה צ ב ע ה פניות מספר 158 ו-159 – אושרו פה אחד פניות מספר 162 ו-163 – משרד התיירות

קרן שפר: הפנייה נועדה להעביר למשרד התיירות את יתרת תוספת תקציב השיווק המגיעה לו על פי סיכום תקציב 2009-2010.

קרן שפר: מועברים כאן 50 מיליון שקלים בהרשאה וכ-50 מיליון שקלים במזומן, כאשר 18 מיליון שקלים מתוך ה-50 מיליון שקלים האלה נועדו למימון הרשאות להתחייב שניתנו בשנת 2009.

משה גפני: אנחנו מצביעים.

משה גפני: ה צ ב ע ה פניות מספר 162 ו-163 – אושרו פה אחד פנייה מספר 164 – המשרד לביטחון פנים

יאיר אידר: הפנייה נועדה לבצע שינויים פנימיים בתקציב המשרד שעיקרם תקצוב גיוס בני שירות אזרחי ובני שירות לאומי, והמרה לשיאי כוח אדם.

משה גפני: אנחנו מצביעים.

משה גפני: ה צ ב ע ה פנייה מספר 164 – אושרה פה אחד

מירי רגב: מה זה הדיור הממשלתי הזה?

מירי רגב: זה דיור ציבורי?

מירי רגב: זה רק לחרדים?

משה גפני: רק לחרדים.

משה גפני: כל מה שאת רואה כאן, כל הכסף הוא לחרדים.

משה גפני: גם מקורות המים זה החרדים.

משה גפני: אני עובר להודעה מספר 38009 – תמיכות בענפי משק.

אלון מסר: הפנייה נועדה להעברת עודפים של המדען הראשי במשרד התעשייה, המסחר והתעסוקה, תמיכה במחקר ופיתוח תעשייתי.

משה גפני: אנחנו מצביעים.

משה גפני: ה צ ב ע ה הודעה מספר 38009 – אושרה פה אחד הודעה מספר 04030 – משרד ראש הממשלה

מירי רגב: מה זה ענפי המשק?

מירי רגב: תמיכות בענפי המשק.

מירי רגב: זה עוד פעם לקרן הזאת שאף אחד לא משתמש בה?

מירי רגב: מה זה אומר?

משה גפני: זאת העברת עודפים.

משה גפני: הם כבר אושרו.

אורי גבע: הפנייה הזו נועדה לביצוע שינויים פנימיים בסכום אפס במשרד ראש הממשלה.

יעקב אדרי: זה להוסיף עוד מנכ"לים?

יעקב אדרי: מה זה בדיוק?

אורי גבע: 04030.

אורי גבע: סליחה, הדברים שאמרתי הם לא לגבי ההודעה הזאת.

אורי גבע: אלה עודפים.

משה גפני: אנחנו מצביעים.

משה גפני: ה צ ב ע ה הודעה מספר 04030 – אושרה פה אחד הודעה מספר 36013 – משרד התעשייה, המסחר והתעסוקה

דוד שטיינמץ: מדובר בעודפים למעונות יום ולהכשרה.

משה גפני: אנחנו מצביעים.

משה גפני: ה צ ב ע ה הודעה מספר 36013 – אושרה פה אחד הודעה מספר 37005 – משרד התיירות

קרן שפר: יתרת העודפים.

משה גפני: אלה עודפים.

משה גפני: לא העברה אלא הודעה.

משה גפני: ה צ ב ע ה הודעה מספר 37005 – אושרה פה אחד